laion/Wikipedia-Exotic huggingface dataset:
עלי סאלמין

עלי סאלמין אל-בלושי (בערבית: علي سالمين البلوشي, בתעתיק מדויק: עלי סאלמין אלבלושי; נולד ב-4 בפברואר 1995 בדובאי איחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת אל-וסל מליגת העל של איחוד האמירויות הערביות ובנבחרת איחוד האמירויות. סאלמין גדל במחלקת הנוער של אל-וסל, והחל לשחק בקבוצה הבוגרת של המועדון בשנת 2014 במסגרת ליגת העל של איחוד האמירויות הערביות. ב-27 במאי 2014 ערך סאלמין את הופעת הבכורה שלו בנבחרת איחוד האמירויות הערביות, בהפסד 4-3 לנבחרת ארמניה במשחק ידידות. ב-20 בנובמבר 2018 הבקיע את שער הבכורה שלו בנבחרת, בניצחון 2-0 על נבחרת תימן במשחק ידידות. הוא נכלל בסגל נבחרת איחוד האמירויות הערביות לטורניר גביע אסיה 2019, וערך שש הופעות בטורניר. נכלל בסגל נבחרת איחוד האמירויות הערביות לטורניר גביע אסיה 2023. מדיה וקבצים בנושא עלי סאלמין בוויקישיתוף עלי סאלמין, באתר Transfermarkt עלי סאלמין, באתר Soccerway עלי סאלמין, באתר WorldFootball.net עלי סאלמין, באתר National Football Teams עלי סאלמין, באתר ESPN AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
מתן גורן

מתן גורן (נולד ב־14 נובמבר 1991) הוא איש תרבות, כותב, שחקן ומאלתר. מתן נולד ב־14 נובמבר 1991 בקריית טבעון. הוא בוגר בית הספר למשחק בסמינר הקיבוצים 2015. עם סיום הלימודים הקים יחד עם חבריו לכיתה את קבוצת האימפרוב "הדודות" (לאחר מכן שונה השם ל"דודא"). הקבוצה זכתה באליפות האימפרוב של ישראל, והופיעה במספר פסטיבלים ברחבי העולם. בשנת 2019 יצר את המופע "חתונה מאולתרת" - מופע תיאטרון קולינרי בשותפות השף אביב אלבו, השחקנית טל זולטי והמוזיקאי אלעד ישי. בתיאטרון שיחק את דמותו של גילדנשטרן במחזה המלט, בבימויו של מאור זגורי. בנוסף שיחק בהצגות שונות בתיאטרון אורנה פורת, השעה והקיבוץ. בשנת 2021 כתב מערכונים לתוכנית העולם כולו נגדנו עם הדמות עמי חנין שלה מספר מערכונים ויראליים ברשת. בשנת 2021 כתב את המחזה הראשון שלו "טרמפולינה". המחזה התחיל בפסטיבל "כאן ועכשיו", פסטיבל לקריאות מבוימות בתיאטרון הקאמרי. לאחר שנה התיאטרון הכניס את ההצגה לרפרטואר התיאטרון בביצוע קבוצת "הקאמרי דור חדש", בבימוי של אלה ניקולייבסקי וליווי דרמטורגי של המחזאי גור קורן. בשנת 2024 כתב את המחזה: "לא כוחות". מחזה מקורי זה יוצג בתיאטרון הקיבוץ וחיפה. הבכורה תהיה באפריל 2024 במסגרת פסטיבל חיפה הבינלאומי לילדים ונוער. בימוי: תום שוורצברג. הצגה זו זכתה בפרס התחרות כהצגה הטובה ביותר בפסטיבל חיפה. פסטיבל FIF 2016, טמפרה, פינלנד. פסטיבל MIF 2017, מנילה, פיליפינים. פסטיבל So 2018, סופיה, בולגריה. פסטיבל 2019 Impro fest, גוטנבורג, שוודיה. פסטיבל 2021 Cif, קופנהגן, דנמרק. פסטיבל 2022 Irrevente, ליסבון, פורטוגל. פסטיבל MIF 2023] מנילה, הפיליפינים נועה בר-ניר, "טרמפולינה": קבוצת הצעירים של הקאמרי ממשיכה לקפוץ גבוה, באתר מרתה יודעת, מגזין תיאטרון, ‏28 פברואר 2023 מתן גורן, https://www.matangorenplay.com/ דף הבית, 2023 (הקישור אינו פעיל) https://web.archive.org/web/20231119095857/https://www.matangorenplay.com/ מאיה כהן, אחרי "המלט", מאלתרים, באתר ישראל היום, ‏27/7/2016, 01:15, עודכן 27/7/2016, 01:15 מערכת ניוז חיפה והקריות, הזוכים בפסטיבל חיפה הבינלאומי ה- 34 להצגות ילדים, באתר ניוז חיפה והקריות, ‏1.5.24 Joyce Ann L. Rocamora, Tel Aviv brings Israeli talent to 2019 Manila Improv Fest, Philippine News Agency, ‏March 31, 2019, 7:51 pm CAROL RH MALASIG, Bridging cultures through improv Israel pays tribute to OFWs and Susan Ople, Manila Bulletin, ‏Sep 8, 2023 04:53 PM TDT, Play relives Filipinos in Israel, Daily Tribune, ‏September 9, 2023
מרחב כרמל

מרחב כרמל הוא אחד משלושת המרחבים של מחוז חוף של משטרת ישראל. המרחב חולש בדרום ביישובי רכס הכרמל, במזרח נשר, ובצפון חיפה. מטה המרחב שוכן דרך בר יהודה 18, חיפה. תחנת חיפה היא התחנה הגדולה במרחב, מפקדה הנוכחי הוא סגן ניצב אייל שחר. תחנת נשר בפיקודו של סגן ניצב צחי בן צבי ותחנת טירת הכרמל בפיקודו של סגן ניצב ארז לחמיש. מפקד המרחב הנוכחי הוא ניצב משנה אייל ראון. המרחב הוקם באוגוסט 2022, לאחר עבודת מטה מאורגנת במחוז חוף לשם ייעול השירות לאזרח, שמירה על הביטחון האישי, ומיגור הפשיעה. מרחב כרמל הוא אזור עירוני שבו גרים יהודים, מוסלמים, נוצרים ודרוזים. אזור שנמצאים בו שלושה בתי חולים, נמל, מוסדות אקדמיים, מגרש כדורגל עירוני, אזור תעשייה ושמורות טבע. מרחב כרמל מאגד 3 תחנות: סמר עודה- כרנתינג'י, מרחב כרמל של המשטרה נחנך • "עושים ולא רק מדברים, התוצאות כבר נראות בשטח", באתר חי פֹּה - תאגיד החדשות של חיפה והסביבה, ‏10 באפריל 2022
ח'אלד אבראהים

ח'אלד אבראהים א-דנחאני (בערבית: خالد إبراهيم الضنحاني, בתעתיק מדויק: ח'אלד אבראהים אלצ'נחאני; נולד ב-17 בינואר 1997 באיחוד האמירויות הערביות) הוא כדורגלן אמירתי המשחק בעמדת המגן הימני בקבוצת א-שארג'ה מליגת העל של איחוד האמירויות הערביות ובנבחרת איחוד האמירויות. אבראהים גדל במחלקת הנוער של דיבא אל-פוג'יירה. בשנת 2016 החל לשחק בקבוצה הבוגרת של אל-וחדה במסגרת ליגת העל של איחוד האמירויות הערביות, ובסך הכל ערך 35 הופעות ליגה במדי המועדון. ב-24 בספטמבר 2019 הושאל לבניאס מליגת העל של איחוד האמירויות הערביות, וערך במדיה שש הופעות ליגה. ב-1 ביולי 2020 חתם אבראהים בא-שארג'ה מליגת העל של איחוד האמירויות הערביות. ב-29 במאי 2022 ערך אבראהים את הופעת הבכורה שלו בנבחרת איחוד האמירויות הערביות, בתיקו 1-1 נגד נבחרת גמביה במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. ח'אלד אבראהים, באתר Soccerway ח'אלד אבראהים, באתר National Football Teams ח'אלד אבראהים, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
מוחמד אל-עטאס

מוחמד עומר זין מוחסן עטאס (בערבית: محمد عمر زين محسن العطاس, בתעתיק מדויק: מוחמד עמר זין מחסן אלעטאס; נולד ב-5 באוגוסט 1997 באבו דאבי שבאיחוד האמירויות הערביות) הוא כדורגלן אמירתי המשחק בעמדת הבלם בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות. אל-עטאס גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2016 במסגרת ליגת העל של איחוד האמירויות הערביות. ב-30 באוגוסט 2019 ערך אל-עטאס את הופעת הבכורה שלו בנבחרת איחוד האמירויות הערביות, בניצחון 4-0 על נבחרת הרפובליקה הדומיניקנית במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. אל-ג'זירה אליפות איחוד האמירויות הערביות (2): 2016/2017, 2020/2021 הסופר קאפ האמירתי (1): 2021/2022 מוחמד אל-עטאס, באתר Transfermarkt מוחמד אל-עטאס, באתר Soccerway מוחמד אל-עטאס, באתר WorldFootball.net מוחמד אל-עטאס, באתר National Football Teams מוחמד אל-עטאס, באתר FootballDatabase.eu מוחמד אל-עטאס, באתר ESPN AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
סויוז TMA-18M

סויוז TMA-18M (ברוסית:Союз TMA-18M) היא חללית סויוז ששוגרה לחלל ב-2 בספטמבר 2015 מקוסמודרום בייקונור ונחתה ב-2 במרץ 2016. החללית שוגרה למפגש עם תחנת החלל הבינלאומית כשעל סיפונה איש צוות שהתווסף למשלחת מס' 45 לתחנת החלל הבין-לאומית ו-2 אנשים ששוגרו לשהייה של כשבוע בחלל. רוסיה סרגיי וולקוב - מפקד דנמרק אנדראס מוגנסן - מהנדס טיסה (בהמראה) קזחסטן אידין אאימבטוב - מהנדס טיסה (בהמראה) רוסיה מיכאיל קורניינקו - מהנדס טיסה (בנחיתה) ארצות הברית סקוט קלי - מהנדס טיסה (בנחיתה) רוסיה אולג סקריפוצ'קה - מפקד צרפת תומא פסקה - מהנדס טיסה רוסיה סרגיי פרוקופייב - מהנדס טיסה תחילה הטיסה הייתה מתוכננת ל-10 ימים. שרה ברייטמן תכננה להשתתף כתיירת אך בסוף נטשה את התוכנית. חללית "סויוז TMA-18M" שוגרה ב-2 בספטמבר 2015 מקוסמודרום בייקונור הנמצא בשטח קזחסטן ומנוהל על ידי רוסיה. החללית התחברה למודול "פואיסק" של תחנת החלל הבין-לאומית כעבור 6 שעות. באותה עת בתחנת החלל שהתה משלחת מס' 45 בפיקוד סקוט קלי. סרגיי וולקוב הצטרף לצוות תחנת החלל כחבר משלחת מס' 45. אנדראס מוגנסן שתוכנן לשהות בחלל 10 ימים החל בתוכנית ניסויים Iriss בתחום ביולוגיה וטכנולוגיה. איידין אאימבטוב החל בביצוע ניסויים בתחום השפעת קרינה על אנשים וניטור מצב ימת אראל והים הכספי. ב-12 בספטמבר הם הצטרפו לגנאדי פדאלקה ועזבו את תחנת החלל בחללית "סויוז TMA-16M" "סויוז TMA-18M" נשארה מחוברת לתחנת החלל כחללית חירום. ב-2 במרץ 2016 החללית התנתקה מתחנת החלל וחזרה לכדור הארץ. בצוות בנוסף לוולקוב היו קורניינקו וקלי שסיימו שהייה של שנה בחלל. הנחיתה בוצע ללא בעיות מיוחדות וחללית נחתה בשטח קזחסטן. עם ניתוק החללית מתחנת החלל החלה לפעול משלחת מס' 47 לתחנת החלל הבין-לאומית. מדיה וקבצים בנושא סויוז TMA-18M בוויקישיתוף מידע על הטיסה תיאור המשימה תוכנית Iriss
חסן חמזה

חסן חמזה עלי חוסיין (בערבית: حسن حمزة علي حسين, בתעתיק מדויק: חסן חמזה עלי חסין; נולד ב-10 בנובמבר 1994 באיחוד האמירויות הערביות) הוא כדורגלן אמירתי המשחק בעמדת השוער בקבוצת שבאב אל-אהלי דובאי מליגת העל של איחוד האמירויות הערביות. חמזה גדל במחלקת הנוער של א-שבאב אל-ערבי דובאי. בשנת 2013 החל לשחק בקבוצה הבוגרת של המועדון, שלימים התמזגה עם קבוצת דובאי לקבוצת שבאב אל-אהלי דובאי. חסן חמזה, ברשת החברתית אקס (טוויטר) חסן חמזה, ברשת החברתית אינסטגרם חסן חמזה, באתר Transfermarkt חסן חמזה, באתר Soccerway חסן חמזה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חסן חמזה".
Mea Culpa (Part II)

"Mea Culpa (Part II)" הוא שיר של הפרויקט המוזיקלי הגרמני אניגמה. הוא פורסם באפריל 1991 כסינגל השני מתוך אלבום הבכורה של הפרויקט, MCMXC a.D. (1990). בדומה לסינגל הקודם "Sadeness (Part I)", הוא מושר בשפה הצרפתית והיוונית, אם כי ל-"Mea Culpa (Part II)" יש גם שורה בשפה האנגלית, "The time has come" ("הגיע הזמן"). הוא היה לשיר השני של אניגמה שדורג בעשירייה הפותחת בגרמניה, כשהגיע בשיאו למקום השביעי, כמו גם דורג בעשירייה הפותחת בבלגיה, פינלנד, צרפת, יוון, איטליה, פורטוגל, ספרד ושווייץ. עם זאת, הוא לא זכה להצלחה של "Sadeness (Part I)" במדינות רבות אחרות; הוא דורג במקום ה-20 באירלנד, ה-59 בקנדה וה-55 באוסטרליה וגם בממלכה המאוחדת. בארצות הברית, הוא לא הצליח להיכנס למצעד הבילבורד הוט 100, אך הגיע למקום השביעי במצעד שירי הדאנס קלאב. הווידאו קליפ הנלווה שלו זכה להשמעות תכופות ב-MTV אירופה. צלילי הגשם בתחילת השיר הם דגימה שנלקחה מההקדמה לשיר "Black Sabbath" מהאלבום באותו השם של הלהקה בלאק סבאת'. במוזיקה & מדיה נכתב, ”אניגמה הוציאו שיר המשך למגה-להיט 'Sadeness (Part I)': הפעם יש גם בחירה בשילוב קתולי. כמה זמן אנחנו צריכים לחכות עד שהאפיפיור יוחנן פאולוס השני יגיב?”. את הטקסט בצרפתית ביצעה סנדרה, זמרת פופ משנות השמונים והתשעים, שהייתה אז אשתו של מיכאל קרצו, יוצר הפרויקט המוזיקלי אניגמה. הווידאו קליפ כולל את גרסת המיקס האורתודוקסי של השיר במקום את גרסת האלבום ובדרך כלל מוכר בתור "Mea Culpa Part II". רוב הקליפ יצוק בגוון ספיה וכולל פלומת עשן אינסופית המונחת מעל התמונות. הוא מתחיל ונגמר באישה כורעת בדומה לתנועת תפילה, כשתקריבים מגלים שהיא חובשת זוג כפפות כבדות. בין לבין, מופיעות סצנות של אישה צעירה בריצה בחצר רחבת ידיים של קתדרלה ומובלת בעגלה רעועה בדומה למשפט מכשפות. בצעד יוצא דופן עבור הקליפים של אניגמה, שם הפרויקט בולט במיוחד במספר סצנות לצד מה שנראה כסמל אלכימי. מידע על הסינגל "Mea Culpa" באתר מיוזיק בריינז מידע על היצירה "Mea Culpa" באתר Discogs סרטון השיר "Mea Culpa" באתר יוטיוב Enigma - Mea Culpa Part II (באנגלית), 1991, נבדק ב-2023-11-18 Enigma – Sadeness (Part I), נבדק ב-2023-11-18 Enigma – Mea Culpa Part II (Orthodox Mix), נבדק ב-2023-11-18 "Station Reports > TV > MTV/London" Release group “Black Sabbath” by Black Sabbath - MusicBrainz, musicbrainz.org "New Releases: Singles" Sandra Songs, Albums, Reviews, Bio & More, AllMusic (באנגלית) Enigma - Mea Culpa (Official Video), נבדק ב-2024-04-06 French certifications Chartsinfrance.net
מוזיאון ומרכז הלימוד לשואה באל פאסו

מוזיאון השואה ומרכז הלימוד של אל פאסו (באנגלית: The El Paso Holocaust Museum and Study Center) הוא מוזיאון לחקר והנצחת השואה בעיר אל פאסו, במדינת טקסס בארצות הברית. המוזיאון נוסד בשנת 1994 על ידי ניצול השואה הנרי קלן. הוא הוקם למטרות חינוך והקניית ידע על הדיקטטורה הנאצית, מחנות הריכוז שהקימו הנאצים ותנועות ההתנגדות במהלך מלחמת העולם השנייה . המימון למוזיאון באמצעות תרומות ומענקים. הכניסה חופשית לקהל הרחב. המוזיאון פתוח שישה ימים בשבוע. הוא סגור בימי שני, ברוב החגים הלאומיים, בפסח, ראש השנה ויום כיפור . אתר האינטרנט הרשמי של מוזיאון ומרכז הלימוד לשואה באל פאסו (באנגלית) "About Henry Kellen". El Paso Holocaust Museum. אורכב מ-המקור ב-26 בינואר 2012. נבדק ב-23 בפברואר 2012. {{cite web}}: (עזרה) "EP Holocaust Museum". El Paso County. נבדק ב-23 בפברואר 2012. {{cite web}}: (עזרה) "Hours and Closures". El Paso Holocaust Museum. אורכב מ-המקור ב-26 בינואר 2012. נבדק ב-23 בפברואר 2012. {{cite web}}: (עזרה)
מאו הוסויה

יפן זהו שם יפני; שם המשפחה הוא הוסויה. מאו הוסויה (ביפנית: 細谷 真大; נולד ב-7 בספטמבר 2001) הוא כדורגלן יפני המשחק בעמדת החלוץ בקבוצת קאשיווה רייסול מליגת העל היפנית ובנבחרת יפן. הוסויה, יליד איבראקי, גדל במחלקת הנוער של קאשיווה רייסול, ובשנת 2019 החל לשחק בקבוצה הבוגרת של המועדון במסגרת ליגת המשנה היפנית. בתום עונת 2019 העפיל עם המועדון לליגת העל היפנית. ב-24 ביולי 2022 ערך הוסויה את הופעת הבכורה שלו בנבחרת יפן, בתיקו 0-0 נגד נבחרת סין במסגרת אליפות מזרח אסיה 2022. נכלל בסגל נבחרת יפן לטורניר גביע אסיה 2023. נכלל בסגל הנבחרת האולימפית של יפן לטורניר הכדורגל באולימפיאדת פריז (2024). מדיה וקבצים בנושא מאו הוסויה בוויקישיתוף מאו הוסויה, ברשת החברתית אקס (טוויטר) מאו הוסויה, ברשת החברתית אינסטגרם מאו הוסויה, באתר Transfermarkt מאו הוסויה, באתר Soccerway מאו הוסויה, באתר WorldFootball.net מאו הוסויה, באתר National Football Teams מאו הוסויה, באתר FootballDatabase.eu מאו הוסויה, באתר ESPN 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית) U-23日本代表 メンバー・スケジュール（7.11-8.11 フランス） 第33回オリンピック競技大会（2024／パリ） באתר הרשמי של התאחדות הכדורגל היפנית, 3 ביולי 2024 (ביפנית)
קאישו סאנו

קאישו סאנו (ביפנית: 佐野 海舟; נולד ב-30 בדצמבר 2000 בצויאמה שביפן) הוא כדורגלן יפני המשחק בעמדת הקשר האחורי בקבוצת מיינץ 05 מהבונדסליגה ובנבחרת יפן. סאנו החל את הקריירה המקצוענית שלו בקבוצת מצ'ידה זלביה מליגת המשנה היפנית, במדיה ערך 116 הופעות ליגה והבקיע שמונה שערים. ב-9 בינואר 2023 חתם בקאשימה אנטלרס מליגת העל היפנית. ב-3 ביולי 2024 חתם במיינץ 05. ב-16 בנובמבר 2023 ערך סאנו את הופעת הבכורה שלו בנבחרת יפן, בניצחון 5-0 על נבחרת מיאנמר במסגרת מוקדמות מונדיאל 2026. נכלל בסגל נבחרת יפן לטורניר גביע אסיה 2023. אחיו הצעיר הוא כדורגלן ניימכן קודאי סאנו. מדיה וקבצים בנושא קאישו סאנו בוויקישיתוף קאישו סאנו, ברשת החברתית אקס (טוויטר) קאישו סאנו, ברשת החברתית אינסטגרם קאישו סאנו, באתר Transfermarkt קאישו סאנו, באתר Soccerway קאישו סאנו, באתר WorldFootball.net קאישו סאנו, באתר National Football Teams קאישו סאנו, באתר FootballDatabase.eu קאישו סאנו, באתר ESPN 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית) 兄とJで戦う夢実現へ。米子北高MF佐野航大が岡山内定! באתר gekisaka, ‏ 13 באוקטובר 2021 (ביפנית)
מפחיד 3

"מפחיד 3" (באנגלית: Terrifier 3) הוא סרט אימה-סלאשר אמריקאי המתחרש בחג המולד, שעתיד לעלות לאקרנים ב-25 באוקטובר 2024, שכתב וביים דמיאן לאונה (אנ'). הוא הסרט הראשון מבין הסרטים בסדרה שמתרחש בחג המולד, כשכל הסרטים שלפניו אירעו בליל כל הקדושים. "מפחיד 3" הוא המשכון ל"מפחיד 2" שיצא משנת 2022. זהו הסרט השלישי בסדרת סרטי "מפחיד" (אנ'), והוא הסרט באורך מלא הרביעי הכולל את דמותו של ארט הליצן. לורן לאברה - סיינה שו אליוט פולם - ג'ונתן שו סמנתה סקאפידי - ויקטוריה "ויקי" הייז דייוויד הווארד תורנטון (אנ') – ארט הליצן (אנ'). בסרט זה תופיע דמותה של ויקטוריה הייז, אף על פי שפניה עוותו לאחר ששרדה את רציחות ארט בליל כל הקדושים בסרט "מפחיד" (2016). בסרט זה היא תגלם תפקיד דומיננטי יותר בהשוואה לזה שגילמה בסרטים 2016 ו-2022. דמיאן לאונה הביע חרטה על כך שיצר את הדמות של ארט הליצן בתור "דמות לא מספיק מפותחת". הסוף המקורי של "מפחיד 2" מגולל את מותה של ויקטוריה בפתיחת הסרט הזה, אך לאונה האמין שהדמות דומה מדי לקונספט של הסרט "מורעל" (2021) (אנ'). תוך כדי הטעות של סצנת הלידה בסרט הקודם, הוא החליט שהוא רוצה להשאיר את ויקטוריה בחיים ולפתח את דמותה באופן משמעותי, כיוון שהוא היה מרוצה מהעבודה עם סמנתה סקאפידי (אנ'). במאי 2023 פורסם כי צילומי הסרט יתחילו בין נובמבר ודצמבר 2023, וצילומיו העיקריים החלו ביולי 2023. ביוני 2023, חברת הבידור האמריקאית סינברס (אנ') הודיעה על רכישת זכויות ההפצה של הסרט באמריקה הצפונית בעלייתו לאקרנים בבתי הקולנוע ב-25 באוקטובר 2024, ב-7 בנובמבר פורסמה כרזת הסרט הרשמי, וב-13 בנובמבר הופץ טיזר רשמי של הסרט באורך של שתי דקות. בספטמבר 2024, הבמאי והתסריטאי של הסרט, דמיאן לאון, אישר כי יופק סרט רביעי בסדרת "מפחיד". "מפחיד 3", במסד הנתונים הקולנועיים IMDb (באנגלית) "מפחיד 3", באתר Rotten Tomatoes (באנגלית) "מפחיד 3", באתר Metacritic (באנגלית) Cullen Fleetwood, [Interview David Howard Thornton Teases ‘Terrifier 2’ and Says Script for ‘Terrifier 3’ is Already Underway], Bloody Disgusting!, ‏2019-04-09 (באנגלית אמריקאית) Eammon Jacobs, 'Terrifier' director Damien Leone teases 'Terrifier 3' and a potential 4th film, and says he's met with 'Evil Dead' director Sam Raimi about a new project, Insider (באנגלית אמריקאית) Matthew Bilodeau, Damien Leone Is Writing Terrifier 3, And Then Hopes To Work With Sam Raimi, /Film, ‏2023-02-03 (באנגלית אמריקאית) William Earl, ‘Terrifier 3’: Cineverse Acquires North American Rights; Director Reveals How He’s Planning to Top Gory Sequel: ‘I Can’t Let the Fans Down’ (EXCLUSIVE), Variety, ‏2023-06-12 Dana Noraas, 'Terrifier 3': Release Window, Filming, Returning Cast, and Everything We Know So Far, Collider, ‏2023-06-10 (באנגלית) 'Terrifier 3' Will Slay Christmas in Theaters on October 25, 2024!, web.archive.org, ‏2023-11-02 Emiliana Betancourt, ‘Terrifier 4’ Confirmed by Creator Damien Leone, Variety, ‏2024-09-20 (באנגלית אמריקאית)
המועצה השיפוטית העליונה של עיראק

המועצה השופטת העליונה של עיראק (בערבית: مجلس القضاء الأعلى العراقي) היא הרשות המנהלית העליונה האחראית לענייני מערכת המשפט בעיראק. המועצה נוצרה לפי צו מס' 35 ב-18 בספטמבר 2003. בראשו עומד מזכ"ל המועצה. ענייני השיפוט בעיראק מנוהלים על ידי המועצה המשפטית העליונה, הממנה את שופטי בית המשפט העליון של עיראק, התובע הלאומי ופקידים בכירים אחרים לאישור מועצת הנבחרים. חברי בית המשפט העליון נדרשים להיות מומחים במשפט אזרחי ובשריעה וממונים ברוב של שני שלישים בפרלמנט של עיראק. בנוסף לפרשנות החוקה והכרעה בסוגיות משפטיות ברמה הלאומית, בית המשפט העליון גם מיישב סכסוכים בסוגיות משפטיות בין הממשלה הלאומית לבין תחומי שיפוט נמוכים יותר. בתקופת הבעת' נעקפה בדרך כלל הרשות השופטת, והמשטר הנהיג מגוון רחב של בתי משפט חריגים שסמכותם עקפה את החוקה. הקמתם של בתי משפט כאלה נאסרה בחוקת 2005. כל בתי המשפט הנוספים יוקמו בהליך משפטי הוגן. המועצה השיפוטית העליונה של עיראק, באתר אנציקלופדיה בריטניקה (באנגלית) פורום המשפט העיראקי
זיד אל-קונבר

זיד אל-קונבר (בערבית: زيد القنبر; נולד ב-4 בספטמבר 2002 בירושלים שבישראל) הוא כדורגלן ערבי ישראלי-פלסטיני המשחק בעמדת החלוץ בקבוצת אל-איתיחאד טריפולי מליגת העל הלובית ובנבחרת פלסטין. אל-קונבר נולד בשכונת ג'בל מוכאבר שבמזרח ירושלים. הוא שיחק במחלקת הנוער של הפועל ירושלים, ובשנת 2014 עבר למחלקת הנוער של בית"ר ירושלים ב-19 בנובמבר 2019 הושאל למחלקת הנוער של הפועל חדרה. בשנת 2020 חתם בשבאב א-דאהרייה מליגת העל הפלסטינית, ובשנת 2021 עבר לג'בל מוכאבר, גם היא מליגת העל הפלסטינית. ב-13 במאי 2023 חתם אל-קונבר באל-ויחדאת מליגת העל הירדנית, אולם לאחר פחות מחודש חזר לג'בל מוכאבר. ב-31 בינואר 2024 חתם באל-איתיחאד טריפולי מליגת העל הלובית. ב-16 בנובמבר 2023 ערך אל-קונבר את הופעת הבכורה שלו בנבחרת פלסטין, בתיקו 0-0 נגד נבחרת לבנון במסגרת מוקדמות מונדיאל 2026. נכלל בסגל נבחרת פלסטין לטורניר גביע אסיה 2023. זיד אל-קונבר, באתר ההתאחדות לכדורגל בישראל זיד אל-קונבר, באתר Transfermarkt זיד אל-קונבר, באתר National Football Teams זיד אל-קונבר, באתר FootballDatabase.eu יגאל גולדשטיין, ‏זייד קונבר הושאל מבית"ר י-ם להפועל חדרה, באתר ערוץ הספורט, 19 בנובמבר 2019 الإعلان عن قائمة منتخبنا الوطني المشاركة في كأس آسيا 2023 באתר הרשמי של התאחדות הכדורגל הפלסטינית, 1 בינואר 2024 (בערבית)
בוטרקזה

בּוּטֶרְקֵזֶה (פירושה בתרגום מגרמנית: "גבינת חמאה"; בגרמנית: Butterkäse) היא גבינה רכה למחצה, מחלב פרה, פופולרית במידה בינונית באירופה דוברת הגרמנית ונראית מדי פעם גם בשאר "עולם אוכלי הגבינות". אומנם היא מיוצרת בעיקר בגרמניה, אך חלק קטן ממנה מיוצר בוויסקונסין. כפי שמציע שמה, בוטרקזה, לגבינה יש טעם ומראה של חמאה. על פי רוב היא מתוארת כמתונה, בין השאר בשל זמן ההתיישנות הקצר שלה. הרכות והטעם המלוח או החומצי העדין שלה מזכירים גבינות מינסטר או גאודה. בוטרקזה הופיעה לראשונה בשנת 1928 כגרסה גרמנית של בל פאיזה האיטלקית. המרקם של הבוטרקזה חלק וקרמי, ולפעמים היא כמעט ניתנת למריחה בהתאם למוצקות הרצויה על ידי יצרן הגבינה. לרוב, פורסים אותה ומוסיפים ללחמניות ולכריכים, או שהיא משמשת לבישול כגבינה מומסת. צבעה של הבוטרקזה בהיר, נע בין לבן לצהוב-כתום בהיר. היא מיוצרת בדרך כלל בצורת כיכר נוחה לחיתוך. ניתן למצוא אותה גם בגרסת מעושנת. המטבח הגרמני מדיה וקבצים בנושא בוטרקזה בוויקישיתוף Hintz, Martin and Pam Percy. Wisconsin Cheese: A Cookbook and Guide to the Cheeses of Wisconsin. Guilford, CT: ThreeForks, 2008, p. 237. Fletcher, Janet. "Mild Bodensee Butterkäse a buttery delight", SFGate.com. Published 18 April 2014. Accessed 3 August 2017.
בנדיר

הַבַּנְדִּיר, הַבֵּנְדׇאיֵיר אוֹ הָאַלּוּן (באמזירית: ⴰⵍⵍⵓⵏ אַלּוּן) הוא כלי הקשה נפוץ בצפון אפריקה (בעיקר בתוניסיה, אלג'יריה ומרוקו), ובמיוחד במוזיקה האמזירית. מדובר בתוף מסגרת השייך לקבוצת הממברנופונים. דוברי ערבית קוראים לתוף בֵּנְדִיר. בשפת הטמאזירט משתמשים במספר כינויים בהתאם לאזור: התוף נקרא אַלּוּן, תָּגֵנְזָהּ באזור האטלס גבוה, או אַדְּג'וּן באזור הרי הריף. באזור קביליה שבצפון אלג'יריה, התוף מכונה אַמֵנְדַאיֵיר ואַבֵּנְדַאיֵיר. המונחים האלה הם ככל הנראה המקור לשם בנדיר המקובל כיום בערבית, עברית ובמרבית השפות הלטיניות.  הבנדיר הוא בעל דמיון מסוים לתוף הדף האסייתי, אך אין לבלבל בינו ובין הדף או הטאר. מדיה וקבצים בנושא בנדיר בוויקישיתוף Abdellah Kassi, Ahmed Aït Ider, Abdellah Azentou, Lahcen Tazi, Mohamed Ouadich; Mon premier dictionnaire français-amazighe-arabe, Librairie Al Maarif, Casablanca, Maroc, 2010, מסת"ב 978 9954 20 233 3 p. 181 (à "tambourin"), réédition 2010 מסת"ב 2844700829
מסגדי היפוסטיל מעץ מתקופת ימי הביניים באנטוליה

מסגדי היפוסטיל מעץ מתקופת ימי הביניים באנטוליה (בטורקית: Anadolu'nun Ortaçağ Dönemi Ahşap Hipostil Camileri) הם אתר מורשת עולמית תרבותי הכולל חמישה מסגדים סלג'וקיים באנטוליה שבנייתם מתוארכת לסוף המאה ה-13 ואמצע המאה ה-14. חמשת המסגדים הוכרזו אתר מורשת עולמית ב-17 בספטמבר 2023 במהלך המושב ה-45 של ועדת המורשת העולמית בריאד בערב הסעודית. המסגדים ממוקמים בחמש נפות שונות של טורקיה המשתרעות מצפון לדרום במחוז מרכז אנטוליה. יחד מעידים חמשת המסגדים על האדריכלות של ימי הביניים באנטוליה, שממחישה מומחיות מתוחכמת בשימוש בעץ כאלמנט מבני וכאלמנט דקורטיבי עיקרי. המאפיין את כל המסגדים באתר המורשת העולמית הוא תקרות שטוחות בנויות מקורות עץ הנשענות על עמודי עץ, סגנון המכונה היפוסטיל. כותרות העמודים הם או מוקרנס או כותרות שיש (שימוש משני מחורבות הערים היווניות). קירות המסגדים בנויים מאבני גזית וטיט. במקור היו לכל המסגדים גגות עפר שטוחים, אבל עם השנים הגגות הוחלפו לגגות משופעים מכוסים בנחושת או בעופרת. לשלושה מבין המסגדים יש תוכנית מלבנית דמוית בזיליקה, בעוד שלשני מסגדים יש תוכנית ייחודית המכונה קוּפֶה (Kufe) שבהם המעברים מקבילים לקיר המחראב. בכל המסגדים בולטת אמנות הגילוף בעץ בעיצוב הדלתות, המינברים, העמודים, הכותרות, קורות העץ של התקרה והזיזים התומכים. האמנים השתמשו בכל סוגי העצים שגדלו בסביבתם: ארז, ערער, אורן, תפוח עץ, הובנה ורוזווד. העמודים היו עשוים מעצי ארז בלבד. בולטת במיוחד עבודת האמנות על דוכן המטיף, המינבר. בנוסף, האמנים השאירו כתובות שבהן פירטו את שמם ואת תאריך היצירה. בנוסף לאמנות הגילוף בעץ יש בכל חמשת המסגדים דוגמאות ייחודיות לעיטורים בצבע. קורות העץ והזיזים התומכים בקורות, המוקרנס בכותרות העמודים מעוטרים בציורים של צורות גאומטריות או פרחים תוך שימוש בפיגמנטים טבעיים. להלן פירוט המסגדים: מדיה וקבצים בנושא מסגדי היפוסטיל מעץ מתקופת ימי הביניים באנטוליה בוויקישיתוף Nomination Text at the UNESCO site Wooden Hypostyle Mosques of Medieval Anatolia added to UNESCO World Heritage List - Turkish Archaeological News עיטור דמוי נטיפי אבן מדורגים הנקראים בעברית "עיטור נטיפות" Wooden Hypostyle Mosques of Medieval Anatolia Nomination Text at the UNESCO site, Pages 39-40 "İnanç Turizmi" (בטורקית). Ministry of Culture and Tourism. "Kırk Direkli Afyonkarahisar Ulu Camii" (בטורקית). habitat.org.tr. אורכב מ-המקור ב-17 בינואר 2019. {{cite web}}: (עזרה) "Aslanhane Ahi Şerafettin Camii, Tarihi Mekanlar ve Eserler" (בטורקית). filozof.net. "Tarihi Aslanhane Camisi ibadete açıldı" (PDF). Atatürk Kültür Merkezi. אורכב מ-המקור (PDF) ב-2022-04-19. נבדק ב-2020-09-03. "Museums in Ankara" (בטורקית). ankara.com. אורכב מ-המקור ב-2019-01-31. "Ankara Mosques in Turkey" (בטורקית). Mymerhaba.com. אורכב מ-המקור ב-2015-10-17. Architecture page – (בטורקית) "Konya news page" (בטורקית). אורכב מ-המקור ב-2011-08-14.